България (булевард в София)
„България“ е булевард и важна пътна артерия в София, свързваща градския център с кв. Бояна и съседните южни квартали на столицата, както и с резиденцията на президента на България и Националния исторически музей. Дължината на булеварда е 4,9 km.

Началото на булеварда е в централната част на София, зад Националния дворец на културата, при пешеходния мост към хотел „Хилтън“, започвайки от кръстовището с булевардите „Фритьоф Нансен“, „Черни връх“, „Евлоги и Христо Георгиеви“. Краят на булеварда е пресечката с Околовръстния път, край президентската резиденция в Бояна, като завършва при надлеза и преминава в улица „Даскал Стоян Попандреев“.

История 
Изграждането на бул. „България“ завършва през 1979 г. Първоначално е планиран да е двулентов в посока, но ръководителят на обекта налага трилентов проект.

Квартали 
Кварталите, разположени по бул. „България“ или в близост до него, от центъра на юг, са: Иван Вазов, Хиподрума, Белите брези, Стрелбище, Мотописта, Борово, Гоце Делчев, Бокар, Манастирски ливади, Бояна.

Градски транспорт 
По булевард „България“ преминават много видове линии на столичния градски транспорт, достигащи до центъра, околните квартали и жилищни комплекси.

 Автобусен транспорт: 64, 73, 76, 102, 204, 304, 604 
 Тролейбусен транспорт: 2, 9 (преминават в локалното платно, за малко)
 Трамваен транспорт: 7, 27
 Метро: при пресечката с булевард „Акад. Иван Гешов“ е разположена станцията на третия метродиаметър „България“.

Забележителности 
„България Мол“ е разположен на пресечката с бул. „Тодор Каблешков“.

Външни препратки

Източници 

Район Триадица
Район Красно село
Булеварди в София